
REPUBLIKA HRVATSKA

SISAČKO-MOSLAVAČKA ŽUPANIJA

O P Ć I N A  S U N J A 

JEDINSTVENI UPRAVNI ODJEL

Objavljuje


JAVNI POZIV

za subvencioniranje osposobljavanja odraslih poljoprivrednih proizvođača

po čijem završetku su osposobljeni za jednostavne poslove tijekom 2019. godine


1. UVODNE NAPOMENE

Raspisuje se Javni poziv za subvencioniranje osposobljavanja odraslih poljoprivrednih proizvođača po čijem završetku su osposobljeni za jednostavne poslove (mljekar-sirar, pčelar, voćar, vinogradar-podrumar, proizvođač povrća, proizvođač suhomesnatih proizvoda, itd.) iz Općinskog proračuna u visini 25 % od plaćene cijene izobrazbe.


2. KORISNICI POTPORA

Korisnik sredstava po ovom pozivu može biti poljoprivrednik koji je registriran za obavljanje poljoprivredne djelatnosti, a da ima prijavljeno prebivalište na području Općine Sunja, upisan u Upisnik poljoprivrednih gospodarstava, da obiteljsko poljoprivredno gospodarstvo ima sjedište gospodarstva na području Općine Sunja i da nema dospjelih dugovanja prema Općini Sunja.

3. NAMJENA SREDSTAVA

Subvencioniranje osposobljavanja odraslih poljoprivrednih proizvođača, a pravo na subvenciju ostvaruju po završetku osposobljavanja i dobivanja uvjerenja ili potvrde.


4. POTREBNA DOKUMENTACIJA

Zahtjev za dodjelu subvencija treba sadržavati:

- presliku osobne iskaznice,

- presliku rješenja o upisu u Upisnik poljoprivrednih gospodarstava, iz koje je vidljivo da je nositelj ili član    

  ili uz rješenje o upisu u Upisnik poljoprivrednih gospodarstava dokaz da je zaposlenik predmetnog 

  poljoprivrednog gospodarstva, obrta, zadruge ili tvrtke za obavljanje poljoprivredne djelatnosti,

- presliku žiro-računa s pripadajućem IBAN brojem,

- presliku plaćenog računa kao dokaz o uplati,

- presliku uvjerenja ili potvrde o završenom osposobljavanju,

- Izjavu o korištenim potporama male vrijednosti,

- potvrda Jedinstvenog upravnog odjela Općine Sunja da nema dospjelih dugovanja prema Općini Sunja.

5. POSTUPAK DODJELE SREDSTAVA

Općina Sunja subvencije dodjeljuje putem objavljenog Javnog poziva koji je otvoren zaključno s danom 20.12.2019. godine.

Subvencije se dodjeljuju prema redoslijedu zaprimanja zahtjeva za dodjelu subvencija.

Zahtjeve zaprima i obrađuje Jedinstveni upravni odjel Općine Sunja i izrađuje prijedlog Odluke, a konačnu Odluku donosi Općinski načelnik.


6. PODNOŠENJE ZAHTJEVA

Zahtjev s potrebnom dokumentacijom podnosi se Jedinstvenom upravnom odjelu osobno ili poštom na adresu: OPĆINA SUNJA, JEDINSTVENI UPRAVNI ODJEL, Trg kralja Tomislava 3, Sunja.

Zahtjevi za isplatu subvencije zaprimat će se zaključno s danom 20.12.2019. godine.

Zahtjevi s nekompletiranom dokumentacijom neće se razmatrati.

7. INFORMACIJE

Sve informacije mogu se dobiti u Jedinstvenom upravnom odjelu Općine Sunja na navedenoj adresi, osoba za kontakt: Ivica Marić, dipl. ing., broj telefona: 044/833-011 ili na službenoj stranici Općine Sunja: www.sunja.hr
KLASA: 402-07/19-01/03
URBROJ: 2176/17-04/05-19-2               
Sunja, 18.11.2019.

